Návrh VZN vyvesený na úradnej tabuli v obci Žbince   dňa 31.7.2008

VZN vyvesené na úradnej tabuli v obci Žbince   dňa 15.8.2008

VZN nadobúda účinnosť dňa : 1.9.2008

Obecné zastupiteľstvo obce Žbince  na základe  ust. §6 ods.1 a ust. § 11 ods. 4 písm. g) zákona  SNR č. 369/1990 Zb. o obecnom zriadení v znení neskorších právnych  predpisov a na  základe ust. § 28 ods.5  zákona č. 245/2008  Z. z.  o výchove a vzdelávaní ( školský zákon ) a o zmene a doplnení niektorých zákonov  v y d á v a   toto 

všeobecne   záväzné   nariadenie
č. 1/2008
o výške príspevku za pobyt dieťaťa v materskej škole
 
Čl. 1
Úvodné ustanovenia
	(1) Obec Žbince je zriaďovateľom materskej školy : Materskej školy Žbince, Žbince 34
        	(2) Vzdelávanie v materských školách sa uskutočňuje za čiastočnú úhradu okrem materských škôl pri zdravotníckych zariadeniach.
	(3) Za pobyt dieťaťa v materskej škole zriadenej obcou prispieva zákonný zástupca na čiastočnú úhradu výdavkov materskej školy mesačne na  jedno dieťa sumou najviac 15% sumy životného minima pre jedno nezaopatrené dieťa podľa §2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov. 
	(4) Príspevok v materskej škole sa neuhrádza za dieťa,
	a) ktoré ma jeden rok pred plnením povinnej školskej dochádzky,
	b) ak zákonný zástupca dieťaťa predloží riaditeľovi materskej školy doklad o tom, že je 		poberateľom dávky v hmotnej núdzi a príspevkov k dávke v hmotnej núdzi,
	c) ktoré je umiestnené v zariadení na základe rozhodnutia súdu.

	(5) Na základe rozhodnutia zriaďovateľa sa neuhrádza príspevok v materskej škole za dieťa,
	a) ktoré ma prerušenú dochádzku do materskej školy na viac ako 30 po sebe nasledujúcich 		kalendárnych dní z dôvodu choroby alebo rodinných dôvodov preukázateľným spôsobom,
	b) ktoré nedochádzalo do materskej školy v čase školských prázdnin alebo bola prerušená 	prevádza materskej školy zapríčinená zriaďovateľom alebo inými závažnými dôvodmi; v týchto 	prípadoch uhrádza zákonný zástupca pomernú časť určeného príspevku.
Čl. 2
Výška príspevku  a podmienky platenia príspevku

	(1) Výška príspevku za pobyt dieťaťa v Materskej škole Žbince je 100,-Sk-3,32 €  (slovom: jeden sto korún slovenských ) za jedno dieťa na mesačne.  Príspevok sa uhrádza vopred do 10. dňa v kalendárnom mesiaci.

Čl. 3
Spoločné a záverečné ustanovenia
				(1)  Zmeny a doplnky tohto všeobecne záväzného nariadenia schvaľuje Obecné zastupiteľstvo obce Žbince .
(2)  Na tomto všeobecne záväznom nariadení sa uznieslo Obecné zastupiteľstvo obce Žbince dňa 14.8.2008
				(3)   Toto nariadenie nadobúda účinnosť dňom 1.9.2008

V Žbinciach,  dňa 14.8.2008

												Ján Jurko
starosta obce